༄༅། །རང་དང་ཉེར་གནས་དམ་ཚིག་ཅན་གྱི་སློབ་བུ་ལ་སྨྲས་པའི་ཉམས་
དབྱངས་བསམ་པ་ལྷུན་གྲུབ་ཅེས་བྱ་བ་བཞུགས།
ན་མོ་གུ་རུ་བུདྡྷ་དྷྭ་ཛ་ཡེ། སྐྱབས་བསླུ་མེད་ཀུན་འདུས་མུས་ཆེན་རྗེ། །བདག་སྙིང་གི་དཀྱིལ་ནས་
གསོལ་འདེབས་ཀྱིས། །བུ་དད་ལྡན་སློབ་མར་བཅས་པ་རྣམས། །དུས་བྱང་་ཆུབ་བར་དུ་འབྲལ་མེད་
མཛོད། །ཁྱེད་དད་པ་ཅན་གྱི་སློབ་བུ་ལ། །ཡིད་བརྩེ་བའི་ངང་ནས་འདི་སྐད་སྨྲས། །ང་རྣལ་འབྱོར་
303

རང་ལོ་སོ་གསུམ་ཡན་གྱི་ཕྲིན་ཡིག་དང་གདམས་པའི་སྐོར་སོགས་ཐོར་བུ་འགའ་ཞིག་ཕྱོགས་གཅིག་ཏུ་བསྒྲིགས་པ།
ངག་དབང་ཀུན་བསོད་དང༌། །ཁྱེད་རབ་འབྱམས་སྨྲ་བ་པུཎྱ་བ། །སྔོན་ལས་འབྲེལ་དབང་གིས་ལྷན་
ཅིག་འཛོམས། །ལོ་གཞོན་ནུ་ཉིད་ནས་ད་ལྟའི་བར། །དུས་རྟག་ཏུ་སེལ་མེད་ཞབས་ཏོག་བགྱིས། །
དེ་ངོ་མཚར་ཆེའོ་སྐལ་བ་བཟང༌། །བུ་ཁྱོད་ཀྱི་བསམ་པའི་ཁྱེར་སོ་ལ། །རང་ཞི་བདེའི་ངང་ནས་ཐོས་
བསམ་དང༌། །དུས་རྟག་ཏུ་འཆད་ཉན་བསྒོམ་བསྒྲུབ་སོགས། །དོན་མི་ཚེ་ཆོས་ལ་བསྐྱལ་བ་ལས། །
མི་ཆོས་མེད་ཁོ་བོའི་གོ་རེ་ལེན། །འདི་བགྱིས་པ་འདི་ཕྱིར་དོན་ཆེ་བར། །བློ་ཁ་ཞེ་མེད་པར་ཐག་ཆོད་
པ༑ ༑འདི་དཔྱོད་ལྡན་ནང་ནས་དཔྱོད་ལྡན་ཏེ། །སྤྱིར་བསམ་པ་དགེ་ན་ཅི་བྱས་ཆོས། །དེ་མིན་ན་ཀུན་
ཀྱང་ཚུལ་ཆོས་ཡིན། །ཁོང་མདོ་རྒྱུད་སྦྱངས་པ་མཐར་ཕྱིན་པའི། །དོན་མཁས་ཤིང་མཁས་པར་གྲགས་
འགའ་དང་། །ལམ་ཟབ་མོ་བསྒྲུབ་ལ་གཅིག་གཞོལ་བས། །ཡིད་བསྐྱེད་རིམ་ཏིང་འཛིན་བརྟན་འགའ་
ཡང་། །གནད་འཆུགས་པས་འབྱུང་པོར་སྐྱེས་ཞེས་ཐོས། །ཚེ་འདིར་སྣང་བསམ་པའི་ཐོས་བསམ་
དང་། །འཕྲལ་ཉན་བཤད་བསྒྲུབ་ལ་བརྩོན་བློ་ཡིས། །རང་གྲགས་འདོད་ང་རྒྱལ་སྤེལ་བ་ཡིས། །དཔེ་
སེར་ཆས་གྱོན་པའི་ཁྱིམ་པ་ལྟར། །དོན་ཁ་ཆོས་གཟུགས་ཆོས་ཡིན་ནོ་སོམ། །རྒྱུ་དེས་ན་དད་ལྡན་
བུ་ཁྱོད་ཀྱིས། །དུས་རྒྱུན་ཆད་མེད་པ་ཁོ་བོའི་ཕྱིར། །ལུས་བྲེལ་ཞིང་སེམས་ཉིད་ངལ་གྱུར་བའི། །ལས་
འདི་ཀུན་བསྟན་དང་འགྲོ་བ་ཡིས། །དོན་རླབས་ཆེན་མཐའ་དག་བསྒྲུབ་པ་དང༌། །རྗེ་བླ་མའི་ཞབས་
ཏོག་ཁོ་ནའི་ཕྱིར། །འཕྲལ་འཕྲིན་ལས་རྣམ་བཞི་ཅིར་སྣང་ཡང༌། །དོན་བསམ་པ་དགེ་བས་ཟིན་པའི་
ཕྱིར། །ལས་ཅི་བྱས་ཆོས་མཐུན་ཡིན་པས་ན། །དེ་ཁྱད་སོད་མེད་པའི་དག་སྣང་དང༌། །རྗེ་བླ་མས་ཇི་
ལྟར་གསུངས་པ་ལ། །བློ་ཁ་ཞེ་མེད་པར་ཡིད་ཆེས་ན། །རང་འདི་ཕྱིའི་དོན་ཀུན་འགྲུབ་པའི་ཚུལ། །
བཀའ་མདོ་རྒྱུད་གོང་མའི་གསུང་རབ་ལས། །ཚུལ་མང་དུ་གསུངས་མོད་དེ་དག་རྣམས། །བུ་ཐོས་ལྡན་
ཁྱེད་ལ་བཤད་ཅི་དགོས། །རྗེ་མཚན་ལྡན་བླ་མའི་ཐུགས་རྗེ་དང༌། །དུས་གསུམ་དུ་བསགས་པའི་དགེ་
བའི་མཐུས། །བདག་བུ་སློབ་གདུལ་བྱར་བཅས་པ་རྣམས། །དུས་འདི་ལ་ཚེ་རིང་ནད་མེད་ཅིང༌། །
ཡིད་བསམ་པ་ཐམས་ཅད་ལྷུན་གྲུབ་ཏེ། །བསྟན་རིན་ཆེན་མཆོག་ཏུ་རྒྱས་པ་དང༌། །རྒྱུན་རིགས་བརྒྱུད་
གཙང་མས་རྟག་སྐྱོང་ཞིང༌། །དུས་ཕྱི་མ་བདག་ཅག་དཔོན་སློབ་རྣམས། །གནས་བདེ་བ་ཅན་གྱི་ཞིང་
304

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་དང་པོ།
ཁམས་སུ། །ཀུན་སྨོན་ལ་དབང་གིས་ལེགས་སྐྱེས་ནས། །ཁོང་ཕ་མར་གྱུར་པའི་སེམས་ཅན་རྣམས། །
ཐབས་དུ་མས་ཞིང་དེར་འདྲེན་པར་ཤོག །དོན་འདི་རྣམས་གེགས་མེད་ཀུན་འགྲུབ་པར། །ཕ་རྩ་བརྒྱུད་
བླ་མས་བྱིན་གྱིས་རློབས། །ལྷ་ཡི་དམ་མཁའ་འགྲོས་ནུས་པ་བསྐྱེད། །ཁྱེད་ཆོས་སྐྱོང་སྲུང་མས་འཕྲིན་
ལས་ཛ། །དོན་སྙིང་པོ་སྐྱབས་གནས་ཀུན་འདུས་པའི། །རྗེ་བླ་མ་མཆོག་ལ་གསོལ་བཏབ་པས། །
སྔར་ཡིན་ཀྱང
།དུས་ད་དུང་བསམ་དོན་ཀུན་འགྲུབ་ཤོག །ཅེས་ཉམས་
དབྱངས་བསམ་པ་ པ་ལྷུན་གྲུབ་ཅེས་བྱ་བ་འདི་ཡང༌། རྗེ་བཙུན་བྱང་ཆུབ་ཀྱི་སེམས་རྡོ་རྗེ་བུདྡྷའི་མཚན་
ཅན་སྐྱབས་གནས་ཀུན་འདུས་དེ་ཉིད་ཀྱི་ཐུགས་རྗེས་འདི་ཕྱིའི་དོན་ཀུན་འབད་མེད་ལྷུན་གྲུབ་ཏུ་འབྱུང་
བར་ཡིད་ཆེས་ཀྱི་གདེང་ཁྱད་པར་རྙེད་པའི་ཉེ་ལམ་མཆོག་གི་རྣལ་འབྱོར་པ་སྔགས་འཆང་ངག་དབང་
ཀུན་དགའ་བསོད་ནམས་ཀྱིས་རང་དང་ཉེ་གནས་དམ་ཚིག་ཅན་གྱི་སློབ་མའི་མཆོག་ཤཱཀྱའི་དགེ་སློང་
རྡོ་རྗེ་འཛིན་པ་རབ་འབྱམས་སྨྲ་བ་པུཎྱ་རསྨི་ལ་བརྩེ་བའི་སེམས་ཀྱིས་སྨྲས་པ་འདིས་འཕྲལ་དང་ཡུན་
དུ་བཀྲ་ཤིས་དང་དགེ་ལེགས་ཀྱིས་ཁྱབ་པར་གྱུར་ཅིག །སརྦ་མངྒ་ལཾ།།